CELEX: 62021TN0459
Language: el
Date: 2021-08-03 00:00:00
Title: Υπόθεση T-459/21: Προσφυγή της 3ης Αυγούστου 2021 — Calrose Rice κατά EUIPO — Ricegrowers (Sunwhite)

20.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 382/29
            
         
      Προσφυγή της 3ης Αυγούστου 2021 — Calrose Rice κατά EUIPO — Ricegrowers (Sunwhite)
      (Υπόθεση T-459/21)
      (2021/C 382/41)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Calrose Rice (Σόφια, Βουλγαρία) (εκπρόσωπος: H. Raychev, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Ricegrowers Ltd (Leeton, New South Wales, Αυστραλία)
      
         Στοιχεία σχετικά με τη διαδικασία ενώπιον του EUIPO
      
      
         Αιτούσα: Η προσφεύγουσα ενώπιον του Γενικού Δικαστηρίου
      
         Επίδικο σήμα: Αίτηση καταχωρίσεως εικονιστικού σήματος της Ευρωπαϊκής Ένωσης Sunwhite — Υπ’ αριθ. 18 115 808 αίτηση καταχωρίσεως
      
         Διαδικασία ενώπιον του EUIPO: Διαδικασία ανακοπής
      
         Προσβαλλόμενη απόφαση: Απόφαση του τετάρτου τμήματος προσφυγών του EUIPO της 4ης Ιουνίου 2021 στην υπόθεση R 2465/2020-4
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση και να αναπέμψει την υπ’ αριθ. 18 115 808 αίτηση καταχωρίσεως σήματος της Ευρωπαϊκής Ένωσης SUNWHITE στο EUIPO, προκειμένου αυτό να προβεί στην καταχώριση·
               
            
                  —
               
               
                  να καταδικάσει το EUIPO και την παρεμβαίνουσα στην παρούσα διαδικασία στα δικαστικά έξοδά τους και στα δικαστικά έξοδα της προσφεύγουσας, καθώς και στα έξοδα της διαδικασίας προσφυγής ενώπιον του τετάρτου τμήματος προσφυγών.
               
            
         Προβαλλόμενοι λόγοι
      
      
                  —
               
               
                  Το τμήμα προσφυγών κακώς έκρινε ότι η προσφεύγουσα είχε παραδεχθεί στο δικόγραφο της προσφυγής ότι τα συγκρινόμενα προϊόντα στην κλάση 30 είναι πανομοιότυπα·
               
            
                  —
               
               
                  Το τμήμα προσφυγών υπέπεσε σε πλάνη καθόσον έκρινε ότι τα αντιπαραβαλλόμενα σημεία έχουν ακριβώς τα ίδια στοιχεία·
               
            
                  —
               
               
                  Το τμήμα προσφυγών κακώς περιόρισε, ή εστίασε αποκλειστικά, τα συμπεράσματά του σχετικά με τη σύγκριση των σημείων στα λεκτικά συστατικά τους·
               
            
                  —
               
               
                  Το τμήμα προσφυγών δεν έλαβε αρκούντως υπόψη την οπτική διαφορά μεταξύ των σημάτων και προέβη απλώς σε γενικά συμπεράσματα συναφώς χωρίς συγκεκριμένη αιτιολογία.